Torsdag aften opstod der brand i en værkstedsbygning i en nedlagt minkfarm ved Hirtshals.

Klokken 22:43 torsdag aften rykkede Falck i Hirtshals ud til brand i en værkstedsbygning nær en minkfarm. Det var naboen, der anmeldte branden, og forklarede brandvæsenet, at branden havde stået på i en halv time, da brandvæsenet ankom. Det oplyser Per Jørgensen, vagtchef ved Nordjyllands Politi. Halvdelen af bygningen var i brand. Politiet efterforsker nu, hvad årsagen til branden er. Der kan være tale om enten et hændeligt uheld eller en påsat brand. Minkfarmen, der er placeret på Minkvej 4, er nedlagt, og ejeren af ejendommen bor ikke på adressen.